2022.2.15.
HU
Az Európai Unió Hivatalos Lapja
L 33/35
Útmutatás a légi járműről kiadott megfelelőségi nyilatkozat (52. számú – EASA-űrlap) használatához 1.
CÉL ÉS ALKALMAZÁSI TERÜLET 1.1.
Azt, hogy a légi járműre vonatkozó megfelelőségi nyilatkozatot a 21. rész A. szakaszának F. alrésze alapján működő gyártó szervezetnek hogyan kell használnia, a 21.A.130.
pont, valamint a vonatkozó elfogadható igazolási eljárás írja le. 1.2.
A 21. rész A. szakaszának G. alrésze alapján a légi járműről kiállított megfelelőségi nyilatkozat (52. számú EASA-űrlap) célja, hogy a gyártó szervezet jóváhagyási bizonyítványának jogosultja számára lehetővé tegye, hogy – kiváltságának megfelelően – a nyilvántartásba vevő tagállam illetékes hatóságától egy adott légi járműre vonatkozóan légialkalmassági bizonyítványt, valamint kérésre zajbizonyítványt kapjon.
2.
ÁLTALÁNOS 2.1.
A megfelelőségi nyilatkozatnak követnie kell a mintát, beleértve a rovatok számozását és helyét is.
Az egyes rovatok mérete az adott kérelemnek megfelelően változtatható, de ezáltal a megfelelőségi nyilatkozat nem válhat felismerhetetlenné.
Kétség esetén forduljon az illetékes hatósághoz. 2.2.
A megfelelőségi nyilatkozat elkészíthető előnyomtatva vagy számítógéppel.
A nyilatkozaton szereplő vonalaknak és betűknek minden esetben egyértelműeknek és olvashatóaknak kell lenniük.
A csatolt mintának megfelelően a feliratok előnyomtatva is elkészíthetők, az előnyomtatott űrlap azonban más, a megfelelőségre vonatkozó nyilatkozatokat nem tartalmazhat. 2.3.
A nyilatkozat kitölthető gépi/számítógépes úton vagy kézzel, nyomtatott nagybetűkkel az olvashatóság érdekében.
A megfelelőségi nyilatkozat kiállítható angol nyelven, valamint – szükség szerint – a kibocsátó tagállam egy vagy több további hivatalos nyelvén is. 2.4.
A jóváhagyott gyártó szervezet köteles megőrizni a nyilatkozat, valamint a nyilatkozatban hivatkozott függelékek egy-egy példányát.
3.
A MEGFELELŐSÉGI NYILATKOZAT KITÖLTÉSE A KIÁLLÍTÓ RÉSZÉRŐL 3.1.
A megfelelőségi nyilatkozat érvényességének feltétele, hogy minden rovata ki legyen töltve. 3.2.
Megfelelőségi nyilatkozat a nyilvántartásba vevő tagállam illetékes hatósága számára csak akkor állítható ki, ha előzetesen megtörtént a légi járműre és a légi járműbe beszerelt termékekre vonatkozó tervek jóváhagyása. 3.3.
Ha az illetékes hatóság másként nem rendelkezik, a 9., 10., 11., 12., 13. és 14. rovat külön megjelölt, a gyártó szervezet által őrzött okmányokra való utalások útján is kitölthető. 3.4.
A megfelelőségi nyilatkozat elvben nem vonatkozik a felszerelés azon elemeire, amelyeket az alkalmazandó üzemeltetési szabályok értelmében a járművön esetleg el kell helyezni.
Előfordulhat ugyanakkor, hogy egyes ilyen elemek meg vannak jelölve a 10. rovatban, vagy szerepelnek a jóváhagyott típustervben.
Az üzemeltetőket ennek megfelelően emlékeztetjük arra, hogy saját tevékenységi körükben felelősek az alkalmazandó üzemeltetési szabályok betartásáért.
1. rovat
Az a tagállam, amelyben a légi járművet gyártották.
2. rovat
Az az illetékes hatóság, amely saját hatáskörében állítja ki a megfelelőségi nyilatkozatot.
3. rovat
Ebbe a rovatba egyedi sorszámot kell előnyomtatni, a nyilatkozat ellenőrzése és visszakereshetősége céljából.
Kivételt képeznek a számítógéppel létrehozott dokumentumok: a számot nem kell előnyomtatni, ha a számítógépet egyedi szám előállításához és kinyomtatásához programozzák.
4. rovat
A nyilatkozatot kiállító szervezet teljes neve és címe.
Ez a rovat lehet előnyomtatott.
Ha a rovatban van elegendő hely, feltüntethető logó stb. is.